ΓΡΑΠΤΗ ΕΡΩΤΗΣΗ E-3432/00

υποβολή: Cristiana Muscardini (UEN) και Sergio Berlato (UEN) προς την Επιτροπή

(7 Νοεμβρίου 2000)

Θέμα: Έλεγχος τουπαλληλικού προσωπικού

Η κυβέρνηση Μπλερ επιτρέπει από τις 24 Οκτωβρίου σε όλες τις επιχειρήσεις που είναι εγκατεστημένες σε βρετανικό έδαφος να ελέγχουν το ηλεκτρονικό ταχυδρομείο και τα τηλεφωνήματα τωνπαλλήλων τους χωρίς να έχουν λάβει προηγουμένως τη συγκατάθεση των τελευταίων.

Έχονταςπόψη ότι η βελγική νομοθεσία επιτρέπει, επίσης, στους εργοδότες να ελέγχουν κατά πόσο οιπάλληλοί τους χρησιμοποιούν τα μέσα επικοινωνίας που θέτει στη διάθεσή τους η επιχείρηση για αυστηρά επαγγελματικούς σκοπούς αν και σε αυτή την περίπτωση είναιποχρεωτική η συγκατάθεση των ενδιαφερομένων δεν θεωρεί, άραγε, η Επιτροπή ότι η εν λόγω πρακτική αντιβαίνει κατάφωρα στην αρχή της περιφρούρησης των δικαιωμάτων του ανθρώπου που τόσες φορές έχουν διακηρύξει μεγαλόφωνα οι ίδιες αυτές κυβερνήσεις;

Απάντηση του κ. Liikanen εξ ονόματος της Επιτροπής

(16 Φεβρουαρίου 2001)

Τα Αξιότιμα Μέλη αναφέρονται στο Statutory Instrument 2000 No.2699 του Ηνωμένου Βασιλείου με τίτλο The Telecommunications (Lawful Business Practice) (Interception of Communications) Regulations 2000 με το οποίο προσαρμόζεται το άρθρο 5.2 της οδηγίας 97/66/ΕΚ(1). Το ΗΒ γνωστοποίησε πρόσφατα το εν λόγω νομοθέτημα στην Επιτροπή. Κατανοούμε τον λόγο για τον οποίο τα Αξιότιμα Μέλη του Κοινοβουλίου αναφέρονται επίσης στη βελγική νομοθεσία. Εκτός της ατομικής συγκατάθεσης, προβλέπεται σε αυτήν η

πλήρωση διαφόρων προϋποθέσεων για την εξασφάλιση της κατά νόμον παρακολούθησης τωνπαλλήλων από τους εργοδότες τους (πληροφόρηση, αναλογικότητα και αναγκαιότητα mldr). Ειδικότερα, η ατομική συγκατάθεση δεν μπορεί να θεωρείται ως ισχυρή αν δίδεται γενικά, όπως λόγου χάρη στα πλαίσια των γενικότερων εργασιακών σχέσεων. Η βελγική αρχή προστασίας δεδομένων εξέδωσε γνωμοδότηση επί του θέματος σε συμφωνία με τα όσα αναφέρονται παραπάνω, στις 3 Απριλίου 2001.

Σε γενικές γραμμές, στο άρθρο 5 της οδηγίας για την Προστασία των Δεδομένων στις Τηλεπικοινωνίες ζητείται από τα κράτη μέλη να εξασφαλίζουν την εμπιστευτικότητα των συνδιαλέξεων στις δημόσιες τηλεπικοινωνιακέςπηρεσίες και στα δίκτυα. Επομένως το άρθρο δεν καλύπτει συνδιαλέξεις που περνούν εξ ολοκλήρου σε ιδιωτικά δίκτυα, καλύπτει όμως συνδιαλέξεις προερχόμενες από ιδιωτικά δίκτυα και απολήγουσες σε δημόσια δίκτυα ή αντίστροφα. Για την καταγραφή τέτοιων συνδιαλέξεων απαιτείται η συγκατάθεση των χρηστών.

Ωστόσο, καθώς είναι δύσκολο να λαμβάνεται ρητή εκ των προτέρων συγκατάθεση όλων των χρηστών για την καταγραφή των συνδιαλέξεών τους οι οποίες χρειάζονται στις επιχειρήσεις ως απόδειξη των συνδιαλλαγών τους, π.χ. τηλεφωνικές εντολές ή χρηματιστηριακές εντολές με ηλεκτρονικό ταχυδρομείο, έγινε δεκτή παρέκκλιση στο ίδιο αυτό άρθρο για τέτοιου είδους καταγραφές που αποτελούν μέρος συνήθων, κατά νόμον εργασιακών πρακτικών.

Στην οδηγία 95/46/ΕΚ(2) προβλέπεται η προστασία θεμελιωδών δικαιωμάτων και ελευθεριών των φυσικών προσώπων και ειδικότερα του δικαιώματος προστασίας της ιδιωτικής ζωής κατά την επεξεργασία προσωπικών δεδομένων. Η εν λόγω οδηγία δεν παραθέτει κάποιους συγκεκριμένους κανόνες για την περιφρούρηση των δεδομένων τωνπαλλήλων στις θέσεις εργασίας αλλά παρέχει γενικές αρχές για τη σύννομη επεξεργασία προσωπικών δεδομένων. Η παρακολούθηση των συνδιαλέξεων των εργαζομένων από τους εργοδότες τους μπορεί να είναι σύννομη, αλλά πρέπει να περιορίζεται σε συγκεκριμένες περιστάσεις όπουπάρχει συγκατάθεση των μερών ή όταν τα θεμιτά συμφέροντα του εργοδότηπερισχύουν των συμφερόντων για θεμελιώδη δικαιώματα και ελευθερίες του εργαζομένου. Στις περιπτώσεις αυτές η παρακολούθηση πρέπει να είναι περιορισμένη στο αυστηρά απαραίτητο για ορισμένο και θεμιτό σκοπό και να πραγματοποιείται έτσι ώστε να είναι δυνατός π.χ. ο με τεχνικά μέσα ή με κατάλληλη ταξινόμηση των κλήσεων ή του ηλεκτρονικού ταχυδρομείου αποκλεισμός των ιδιωτικών συνδιαλέξεων ως στόχου τέτοιων πρακτικών, τα δε ληφθέντα κατ'αυτόν τον τρόπο στοιχεία να μην χρησιμοποιούνται για άλλους μη θεμιτούς σκοπούς. Στις περιπτώσεις αυτές ο εργοδότης πρέπει να ενημερώνει τους εργαζομένους ότι γίνεται παρακολούθηση.

Επιπλέον, οι εθνικοί κανονισμοί πρέπει να συμβιβάζονται με τις γενικές αρχές της κοινοτικής νομοθεσίας, η οποία, σύμφωνα με τη νομολογία του Ευρωπαϊκού Δικαστηρίου, στην οποία επίσης περιλαμβάνονται και θεμελιώδη δικαιώματα του ανθρώπου όπως προβλέπονται στην Ευρωπαϊκή Σύμβαση Ανθρωπίνων Δικαιωμάτων, περιλαμβανομένου και του δικαιώματος προστασίας της ιδιωτικής ζωής.

Σε συμφωνία με την Ατζέντα Κοινωνικής Πολιτικής(3), η Επιτροπή σήμερα προπαρασκευάζει τη διαβούλευση κοινωνικών εταίρων σχετικά με την προστασία των δεδομένων σε εργασιακά πλαίσια και άλλα σχετικά θέματα (παρακολούθηση των εργαζομένων, π.χ.). Η διαβούλευση αυτή θα κατευθύνει την Επιτροπή στον τρόπο με τον οποίο πρέπει να προχωρήσει στην αντιμετώπιση του θέματος αυτού σε κοινοτικό επίπεδο.

Η Επιτροπή επιθυμεί επίσης να επισύρει την προσοχή των Αξιοτίμων Μελών του Κοινοβουλίου στον Χάρτη Θεμελιωδών Δικαιωμάτων της ΕΕ, στον οποίο προβλέπεται ο σεβασμός της ιδιωτικής και οικογενειακής ζωής, της κατοικίας και των επικοινωνιών, στο άρθρο 7, αλλά και την προστασία των προσωπικών δεδομένων στο άρθρο 8. Επιπλέον, στα άρθρα 21, 26 και 31 γίνεται ειδική μνεία στους εργαζομένους και στην προστασία των ατομικών τους δεδομένων.

Η Επιτροπή θα εξετάσει αν και κατά πόσον οι νέοι βρετανικοί κανονισμοί καθώς και κάθε συναφής νομοθεσία άλλων κρατών μελών συμβαδίζουν με τις οδηγίες 95/46/ΕΚ και 97/66/ΕΚ.

(1) Οδηγία 97/66/ΕΚ του Κοινοβουλίου και του Συμβουλίου, της 15ης Δεκεμβρίου 1997, περί επεξεργασίας των δεδομένων προσωπικού χαρακτήρα και της προστασίας της ιδιωτικής ζωής στον τηλεπικοινωνιακό τομέα (ΕΕ L 24 της 30.1.1998).

(2) Οδηγία 95/46/ΕΚ του Κοινοβουλίου και του Συμβουλίου της 24ης Οκτωβρίου 1995 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη διακίνηση των δεδομένων αυτών (ΕΕ L 281 της 23.11.1995).

(3) COM(2000)379 τελικό.